Soldații nord-coreeni au împușcat ucraineni care au încercat să se predea. Detalii șocante despre trupele lui Kim Jong-un care luptă pentru Putin
Armata nord-coreeană, care luptă alături de forțele ruse în conflictul din Ucraina, s-a dovedit a fi o forță mult mai bine pregătită și motivată decât infanteria rusă, deși suferă pierderi grele pe câmpul de luptă. Potrivit unui reportaj al Washington Post, soldații nord-coreeni nu doar că sunt bine antrenați și echipați, dar sunt dispuși să lupte până la moarte pentru cauza lor, evitând cu orice preț capturarea de către inamic.